b'\n_START_ARTICLE_\nGlobal Mobilitet\n_START_SECTION_\nDefinition\n_START_PARAGRAPH_\nGlobal Mobilitet refererer til fysisk international mobilitet, med det form\xc3\xa5l at arbejde. Global mobilitets teorier adresserer bev\xc3\xa6gelserne, af en bred vifte mobile individer. Dette kan v\xc3\xa6re folk der er udstationerede af deres virksomhed eller de mere fornyligt anerkendte grupper, som selvvalgte udstationerede og internationale forretningsejsende.  Global Mobilitet reflekterer de udviklinger, i forretningsverdenen, hvor bev\xc3\xa6gelse af folk p\xc3\xa5 tv\xc3\xa6rs af nationale gr\xc3\xa6nser, i stigende grad bliver almindeligt. Forskellige discipliner anskuer global menneskelig mobilitet p\xc3\xa5 deres egen m\xc3\xa5de. Dertil skal det siges, at de alle deler en forst\xc3\xa5else af global mobilitet, som noget der associeres med bev\xc3\xa6gelse af mennesker til et andet land end deres eget. Drivkraften bag disse bev\xc3\xa6gelser er traditionelt beskrevet som "push" og "pull" kr\xc3\xa6fter, der driver arbejdskraft fra mindre udviklede lande til mere udviklede lande. Ikke al global mobilitet er en udadg\xc3\xa5ende bev\xc3\xa6gelse. Et stigende antal individer vender tilbage til deres hjemland, som f.eks. migranter, flygtninge, pensionister, milit\xc3\xa6rt personale, internationale studerende og udstationerede.\n_START_SECTION_\nNuv\xc3\xa6rende betydning\n_START_PARAGRAPH_\nEnhver periode af verdensomsp\xc3\xa6ndende \xc3\xb8konomisk udvikling, har skabt sit eget system af global mobilitet. Kolonisering, krige, hungersn\xc3\xb8d, slaveri og merkantile aktiviteter har alle tvunget eller opfordret store dele af befolkninger til, at bev\xc3\xa6ge sig fra et land til et andet. I 2010 er det estimeret, at 215 millioner mennesker var bosat udenfor deres eget hjemland. Folk der bev\xc3\xa6ger sig p\xc3\xa5 tv\xc3\xa6rs af gr\xc3\xa6nser er ikke bare vigtige ressourcer for organisationer og lande som "depoter af viden", men kan ogs\xc3\xa5 ses som influerende p\xc3\xa5 mellemstatslige relationer, indenfor omr\xc3\xa5der som politik, \xc3\xb8konomi og kultur. P\xc3\xa5 baggrund af dette har forskning om global mobilitet f\xc3\xa5et stor relevans for politiske tiltag, vedr\xc3\xb8rende menneskelig mobilitet. Global Mobilitet og andet ledelses-relateret forskning, har for nylig f\xc3\xa5et en unik mulighed for at eksponere sig selv til et st\xc3\xb8rre publikum af forskere og blive anderkendt som et seri\xc3\xb8st emne indenfor akademisk forskning. "The Journal of Global Mobility: The home of expatriate management research" blev lanceret i 2013 og specialiserer sig i global mobilitet og relaterede emner, s\xc3\xa5som udstationering\n_START_SECTION_\nFremtidige muligheder\n_START_PARAGRAPH_\nI takt med at firmaer og institutioner \xc3\xb8ger deres indsats, for at g\xc3\xb8re brug af globalisering, vil konceptet global mobilitet f\xc3\xa5 en vigtigere rolle indenfor ledelses-studier. Fra at v\xc3\xa6re fokuseret p\xc3\xa5 l\xc3\xa6ngerevarende udstationering, vil forskning vedr\xc3\xb8rende global mobilitet i stigende grad bruge kr\xc3\xa6fter p\xc3\xa5 at afd\xc3\xa6kke de drivkr\xc3\xa6fter og dynamikker, der ligger bag en bred vifte af nye alternative former for global mobilitet.'